Diari Oficial de la Generalitat Valenciana


Sumari del DOGV 3622, del 10-11-1999 (1999/9373)

RESOLUCIÓ de 27 d'octubre de 1999, del conseller de Cultura, Educació i Ciència, per la qual el senyor Pablo Antonio Crespo López cessa en el càrrec de director territorial de Cultura i Educació de València.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3622

Data del DOGV
:   10-11-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/9373


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 27 d'octubre de 1999, del conseller de Cultura, Educació i Ciència, per la qual el senyor Pablo Antonio Crespo López cessa en el càrrec de director territorial de Cultura i Educació de València. [1999/M9373]
  
Vist l'escrit formulat amb data 24 de setembre de 1999 pel senyor Pablo Antonio Crespo López, en què manifesta el seu desig de ser rellevat, per les raons que hi expressa, del càrrec de director territorial de Cultura i Educació de València que actualment exercix.
  
De conformitat amb el que preveuen els articles 20.4 de la Llei de la Funció Pública Valenciana, text refós vigent, i 29.1 del Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de l'esmentada Llei de la Funció Pública Valenciana, aprovat pel Decret 33/1999, de 9 de març del Govern Valencià (DOGV núm. 3.477, de 20 d'abril), que disposen que el personal designat per a ocupar llocs de treball pel procediment de lliure designació podrà ser cessat amb caràcter discrecional per l'autoritat o òrgan que el va nomenar, i en exercici de la competència que m'atribuïx l'article 28 del citat reglament, resolc:
  
Destituir en el càrrec, a petició pròpia, el senyor Pablo Antonio Crespo López, funcionari de carrera del cos d'inspectors al servei de l'administració educativa, com a titular del lloc número 13.935, director territorial de Cultura i Educació de València, orgànicament dependent de la Sotssecretaria d'esta Conselleria de Cultura, Educació i Ciència, amb efectivitat de 31 d'octubre de 1999.
  
De conformitat amb el que establixen els articles 107,116 i 177 de la Llei de Règim Jurídic de les Administracions Públiques i del Procediment Administratiu Comú i els articles 8, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenció administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Ciència en el termini d'un mes a comptar des de l'endemà de la seua notificació.
  
b) El recurs contenciós administratiu haurà de plantejar-se davant el Jutjat Contenciós Administratiu de València en el termini de dos mesos a comptar des de l'endemà de la seua notificació.
  
València, 27 d'octubre de 1999.- El conseller de Cultura, Educació i Ciència: Manuel Tarancón Fandos.